Sunami daşı

Sunami daşı – Yaponiyada güclü zəlzələdən sonra potensial sunami barədə insanları xəbərdar etmək üçün qoyulmuş daş abidələr. Sunami daşları Yaponiyanın sahilyanı ərazilərində qoyulmuşdur. Bu daşların bəziləri sadəcə xəbərdarlıq funksiyası daşısa da, kütləvi məzarlıqların yanında qoyulmuş daşlar ölüm sayı haqqında məlumat verir. Bəzi daşlar isə evlərin harada tikilməli olduğu barədə məlumat verir.

 Təsvir 
Sunami daşları düz daşlar olub 3 metr hündürlüyə malik ola bilir. Bəzi daşların 600-dən çox yaşı var və bəzi daşlar o qədər qədimdir ki, üzərində yazılan işarələr yox olmuşdur. Sunami daşlarının çoxu 1896-cı ildə baş vermiş zəlzələ və iki sunamidən sonra qoyulmuşdur. Aneyoşi kəndində yerləşən bir sunami daşında bu sözlər qeyd olunmuşdur:

 Funksiya 
Sunami daşlarının əsas funksiyası insanlara sunaminin dağıdıcı təsirlərini unutdurmamaqdadır. Tohoku Universitetinin professoru Fumiko İmamuranın sözlərinə görə "üç nəsilin keçməsi insanların unutması üçün bəs edir. Fəlakət təcrübəsi uşaqlara, ordan da nəvələrə keçsə də, daha sonra unudulur". Sahilyanı qəsəbələr müasirləşdikcə və bəndlər tikildikcə, insanlar bu daşları görməzdən gəlməyə başlamışdır.

Bir çox yapon bu daşların köhnəldiyini düşünür. 2011-ci ildə baş verən Tohoku zəlzələsi və sunamisi fəlakətindən sonra sunami nəticəsində dağılmış bəzi tikililərin xəbərdarlıq kimi saxlanılması təklif olunmuşdur.

 İstinadlar 

 Xarici keçidlər 


Kateqoriya:Yaponiyada sunamilər
Kateqoriya:Yaponiyadakı stelalar